EkBass/fiwiki-20250220-pages-articles huggingface dataset:
Trimetyyliamiini

Trimetyyliamiini (C3H9N) on kolme metyyliryhmää sisältävä tertiäärinen amiini. Yhdistettä käytetään muun muassa kemiallisessa synteesissä ja valmistettaessa ioninvaihtohartseja. Trimetyyliamiini on yksi mätänevän kalan hajun aiheuttajista. Yhdistettä esiintyy myös kasveissa, kukkien tuoksuissa ja semiokemikaalina eliöiden viestinnässä. == Ominaisuudet == Huoneenlämpötilassa trimetyyliamiini on väritön kaasu. Aine on vahva emäs ja kykenee syövyttämään monia metalleja, kuten sinkkiä ja alumiinia. Yhdiste myydään joko vesiliuoksena tai kaasuna, joka on nesteytetty. == Valmistus == Trimetyyliamiini valmistetaan teollisesti samalla tavalla kuin monometyyliamiinia ja dimetyyliamiinia. Ammoniakki ja metanoli reagoivat keskenään korkeassa lämpötilassa katalyytin esimerkiksi alumiinioksidin läsnä ollessa. Tällöin syntyy näiden metyyliamiinien seos. :3 CH3OH + NH3 → (CH3)3N + 3 H2O Trimetyyliamiinia voidaan valmistaa myös paraformaldehydistä ja ammoniumkloridista == Käyttö == Trimetyyliamiinia voidaan käyttää orgaanisissa synteeseissä valmistettaessa koliinin suoloja sekä kvartenäärisiä ammoniumyhdisteitä kuten tetrametyyliammoniumhydroksidia. Lisäksi yhdistettä käytetään ioninvaihtoon tarvittavien hartsien tuottamiseen == Trimetyyliamiini kalassa == Elävä ja tuore kala sisältävät hyvin vähän trimetyyliamiinia. Kalan alkaessa mädäntyä bakteerit pelkistävät kalan sisältämän trimetyyliamiini-N- oksidin trimetyyliamiiniksi, joka aiheuttaa tyypillisen hajun. Kalan trimetyyliamiinipitoisuutta voidaan käyttää määritettäessä kalan tuoreutta. Kalassa bakteerit voivat hajottaa trimetyyliamiinin entsymaattisesti dimetyyliamiiniksi ja formaldehydiksi. == Trimetyyliamiiniuria == Ihmiset saavat trimetyyliamiinia ravinnosta ja eräät aineet, kuten karnitiini metaboloituvat trimetyyliamiiniksi. Trimetyyliamiiniuria on harvinainen perinnöllinen sairaus, jossa ihminen ei pysty muuttamaan trimetyyliamiinia hajuttomaksi hapettumistuotteeksi. Trimetyyliamiini erittyy kehosta hien ja virtsan mukana ja aiheuttaa niille kalamaisen hajun. == Turvallisuus == Trimetyyliamiinin hengittäminen aiheuttaa hengitysoireita, joihin kuuluvat yskä ja vaikeutunut hengittäminen. Yhdisteen joutuminen keuhkoihin voi johtaa keuhkopöhöön. Ihon kanssa kosketuksiin joutuessaan trimetyyliamiini voi aiheuttaa paleltumisvaurioita. == Lähteet == == Aiheesta muualla == *Human Metabolome Database: Trimethylamine *Food Component Database (FooDB): Trimethylamine *Toxin and Toxin Target Database (T3DB): Trimethylamine *Kyoto Encyclopedia of Genes and Genomes (KEGG): Trimethylamine *ChemBlink: Trimethylamine *Dr. Duke's Phytochemical and Ethnobotanical Databases: Trimethylamine *Pherobase: Floral Compound - trimethylamine *Pherobase: Semiochemical - trimethylamine Luokka:Amiinit
Broadwayn sävel

Broadwayn sävel (The Broadway Melody) on Harry Beaumontin ohjaama yhdysvaltalainen elokuvamusikaali vuodelta 1929. Se on backstage-musikaali, jossa seurataan musikaalin valmisteluja kulissien takana.Brenner Elokuva on mustavalkoinen, mutta se päättyy Technicolor-väreissä kuvattuun jaksoon.Original Print Info Broadwayn sävel oli ensimmäinen MGM:n aito äänielokuva ja Louis B. Mayer ei säästellyt kustannuksia. Elokuvasta tuli suuri menestys, se tuotti 4 miljoonaa dollaria ja voitti parhaan elokuvan Oscar-palkinnon. Gilliam == Rooleissa == == Lähteet == * * * === Viitteet === == Aiheesta muualla == * * * Luokka:Yhdysvaltalaiset elokuvamusikaalit Luokka:Vuoden 1929 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Parhaan elokuvan Oscar-palkinnon saaneet elokuvat
Petter Wilhelm Aurén

Petter Wilhelm Aurén (Pekka Ville Eronen) (4. syyskuuta 1826 Nilsiä – 24. toukokuuta 1896 Oulu) oli suomalainen maanmittari ja kirjailija. Hän käytti nimimerkkejä P.W.A. ja r-m-n. Aurénin vanhemmat olivat talollinen Pekka Pekanpoika Eronen ja Margareta Jöhr. Perhe muutti 1830-luvulla Kärsämäelle, jossa Pekka Eronen toimi lampuotina. Aurén oli kruununrakennusmestari Sundqvistin opissa, kunnes lähti opiskelemaan Helsinkiin. Insinööriluutnantti Appelbergin suosituksesta hän pääsi rakennusmestarioppilaaksi Tie- ja vesirakennusten ylihallitukseen ja työskenteli Saimaan kanavan rakennustyömaalla. Työn ohessa teknillisessä koulussa opiskeltuaan hän siirtyi 1840 varamaanmittari Erik Gustaf Judénin apulaiseksi Jaakkimaan. Ylioppilastutkinnon suorittamisesta Aurén vapautettiin erikoisluvalla ja toukokuussa 1851 hän suoritti maanmittarintutkinnon. Rovaniemelle Aurén määrättiin komissiomaanmittari Adof Törnuddin apulaiseksi 1853, tekemään maantieteellisiä mittauksia Lapissa. Vanhemmaksi komissionmaanmittariksi hänet nimitettiin 1866. Aurén osallistui Rovaniemellä kunnalliseen ja hengelliseen elämään, toimien muun muassa Rovaniemen ensimmäisen pitäjänkokouksen puheenjohtajana. Hän puhui kansakoulujen puolesta ja kirjoitti ahkerasti Oulun Wiikko-Sanomiin. Aurén, joka määrättiin 1870 kartoittamaan Ivalojoen kulta- alueet, oli itsekin kiinnostunut kullanhuuhdonnasta ja teki valtauksia Kittilän Porkonen-Pahtavaarassa ja Ivalon Appisjoella, mutta ne eivät menestyneet. Ivalojoen Kultalan ensimmäinen virkamiesasukas hänestä silti tuli ja hän esitteli kartoituksensa tuloksia kuvernööri George von Alfthanille syksyllä 1870. Aurén muutti Ouluun 1874 ja hoiti sieltä pitäen maanmittarin tehtäviään Lapissa, eläkkeelle hän jäi 1894. Kirjallisten teoksen ohella Aurénin laatimiksi tiedetään muun muassa kartat Karta öfver Finska Lappmarken 1860 ja Karta öfver Ivalojoki elfdal. Guldvaskerierna vid Ivalojoki åren 1870-1874. Aurénin puoliso vuodesta 1855 oli Albertina Fredrica Hackzell (s. 1828). == Teoksia == * Risto Rytkönen: kertomuksia Pohjois-Savosta vanhoilta ajoilta 1, kirj. r-m-n. Tekijä, Oulu 1892 * Keisari Alexander I:sen matka Pohjanmaalla v. 1819, mukaillut kertomuksista "Hundra minnen från Österbotten" sekä muista kansan muistossa vielä olevista maineista P. W. A. Tekijä, Oulu 1894 * Uleåborgs län : resedagboksanteckningar i länet samt under 12 års tjänstgöring i Lappmarken. Första delen : Anteckningar om Utsjoki, Enare och Sodankylä. Tekijä, Uleåborg 1894 (Teos digitaalisessa muodossa Dorian Kansalliskirjastossa) == Lähteet == * Sivut 11-13. == Aiheesta muualla == * Vapaasti ladattavia Petter Wilhelm Auréninin e-kirjoja Projekti Lönnrotilta sekä Project Gutenbergiltä * Aurénin kirja Keisari Alexander I:sen matka Pohjanmaalla v. 1819 digitoituna versiona (Viitattu 8.7.2015) * Luokka:Suomalaiset kirjailijat Luokka:Suomalaiset maanmittarit Luokka:Vuonna 1826 syntyneet Luokka:Vuonna 1896 kuolleet
Raemon Sluiter

Raemon Sluiter (s. 13. huhtikuuta 1978 Rotterdam) on alankomaalainen tennispelaaja. Parhaimmillaan hän on sijoittunut ATP-maailmanlistalla kaksinpelissä kaksinpelissä sijalle 46 helmikuussa 2003 ja nelinpelissä sijalle 97 syyskuussa 2003. Davis Cupissa hän on edustanut Alankomaita 12 maaottelussa vuosina 2001–2007. Sluiter on kolme kertaa selviytynyt Grand Slam -turnauksen kolmannelle kierrokselle. Kolmannen kierroksen otteluissaan hän on hävinnyt Arnaud Clémentille Wimbledonissa 2001, Carlos Moyálle Ranskan avoimissa 2004 ja Martín Vassallo Argüellolle Ranskan avoimissa 2006. Hän on pelannut ATP-turnauksen loppuottelussa kaksinpelissä neljä kertaa ja nelinpelissä kaksi kertaa. ==Lähteet== * ===Viitteet=== Luokka:Alankomaalaiset tennispelaajat Luokka:Vuonna 1978 syntyneet Luokka:Elävät henkilöt
Alexander Jaenisch

Alexander Jaenisch (31. elokuuta 1832 Lappeenranta – 30. marraskuuta 1896 Helsinki) oli suomalainen kamreeri ja ruotsiksi kirjoittanut kirjailija ja pakinoitsija. Hän käytti nimimerkkejä Gösta ja Kusta. Jaenischin vanhemmat olivat Lappeenrannan, sittemmin Viipurin postimestari, nimineuvos Fredrik Abraham Jaenisch ja Anna Maria Candou. Hän kävi Haminan kadettikoulua 1845–1851 ja pääsi ylioppilaaksi 1851. Jaenisch suoritti maanmittaritutkinnon 1855 ja suuremman kameraalitutkinnon 1857. Jaenisch toimi kuvernementinsihteerinä vuodesta 1852, senaatin ylimääräisenä kamarikirjurina vuodesta 1857 ja Lappeen kihlakunnan henkikirjurina vuodesta 1859. Jaenischista tuli Suomen Pankin 3. kamreeri 1868 ja valtiokonttorin 2. kamreeri 1875. Hän toimi myös Wiborgs Tidning- ja Vikingen-lehtien avustajana. == Teoksia == * Humoresker och pennteckningar, samlade och utgifna af Wilhelm Bolin. G. W. Edlund, Helsingfors 1898 == Lähteet == * * Luettu 8.2.2010. Luokka:Suomenruotsalaiset kirjailijat Luokka:Suomalaiset virkamiehet Luokka:Vuonna 1832 syntyneet Luokka:Vuonna 1896 kuolleet
Cimarron (vuoden 1931 elokuva)

Cimarron (julisteessa Cimarron – Villihevosten maa) on Wesley Rugglesin ohjaama yhdysvaltalainen lännenelokuva vuodelta 1931. Se perustuu Edna Ferberin romaaniin.Erickson Cimarron oli ensimmäinen lännenelokuva, joka voitti parhaan elokuvan Oscar-palkinnon – seuraava oli Tanssii susien kanssa 1990. == Tarina == Tapahtumat alkavat 22. huhtikuuta 1889, jolloin Oklahomassa alkoi uudisasukkaiden ryntäys intiaaneilta lunastetuille maille. Yancey Cravat menettää valtaamansa maa-alueen ja perustaa sanomalehden. Hänestä tulee myös revolverisankari. Sabra-vaimo pysyy vastoinkäymisistä huolimatta hänen rinnallaan, kunnes Yancey jättää vaimonsa ja lapsensa ja lähtee etsimään uusia seikkailuja. Sabra ottaa lehden haltuunsa ja siitä kehittyy lehti-imperiumi. == Rooleissa == == Palkinnot == Voitetut Oscar-palkinnot: * elokuva – RKO ja William Le Baron * sovitettu käsikirjoitus – Howard Estabrook * lavastus – Max Ree Oscar-ehdokkuudet: * ohjaus – Wesley Ruggles * miespääosa – Richard Dix * naispääosa – Irene Dunne * kuvaus – Edward Cronjager == Lähteet == * === Viitteet === == Aiheesta muualla == * * * Luokka:Vuoden 1931 yhdysvaltalaiset elokuvat Luokka:Yhdysvaltalaiset lännenelokuvat Luokka:Yhdysvaltalaiset mustavalkoelokuvat Luokka:Parhaan elokuvan Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Yhdysvaltalaiset romaaneihin perustuvat elokuvat
Knut Ferdinand Ridderström

Knut David Ferdinand Ridderström (8. helmikuuta 1829 Viipuri – 12. joulukuuta 1897 Turku) oli suomalainen lyseon opettaja ja kääntäjä. Ridderströmin vanhemmat olivat Viipurin suutariammattikunnan vanhin David Ridderström ja Anna Sofia Eklund. Hän kävi Viipurin lukiota ja pääsi ylioppilaaksi 1846. Ridderström oleskeli Moskovassa matkastipendin turvin 1851–1854. Hän toimi Turun yläalkeiskoulun vt. venäjänopettajana 1855–1856, Viipurin lukion vt. venäjänopettajana 1856 sekä Turun yläalkeiskoulun ja myöhemmin lyseon vakinaisena venäjänopettajana 1856–1893. Hän oli myös venäjän kielen kääntäjänä Turun lääninhallituksessa vuodesta 1863 ja Turun maistraatissa vuodesta 1868. == Suomennoksia == * Johann Wolfgang von Goethe: Runoelmia, saksasta suom. Knut Ferdinand Ridderström. Suomentaja, Turku 1884. * Sextio dikter af Alexander Sándor Petőfi, ruots. Knut Ferdinand Ridderström. Åbo 1879. == Lähteet == * (Käyttäjätunnuksella) * Luettu 8.2.2010. == Aiheesta muualla == * Johann Wolfgang von Goethe: Runoelmia Ridderströmin suomentamana Project Gutenberg. Luokka:Suomentajat Luokka:Suomalaiset opettajat Luokka:Vuonna 1829 syntyneet Luokka:Vuonna 1897 kuolleet
U.S. Bombs

U.S. Bombs on yhdysvaltalainen punkyhtye, joka on perustettu vuonna 1993. Yhtyeen muodostavat ammattilaisskeittaja Duane Peters, kitaristit Kerry Martinez ja Curt Stitch, basisti Wade Walston ja rumpali Jamie Reiding. ==Historia== U.S. Bombs julkaisi yhtyeen nimeä kantavan EP:n vuonna 1996. Samana vuonna tuotettiin Alive-levymerkille esikoisalbumi Garibaldi Guard!, jota seurasi seuraavana vuonna Never Mind the Opened Minds -albumi. Vuonna 1997 U.S. Bombs siirtyi Epitaph -levy-yhtiön tytäryhtiöön Hellcat Recordsiin ja samana vuonna tuotettiin albumi War Birth. Vuonna 1999 yhtye julkaisi EP:n Hobroken Dreams sekä albumit The World ja Put Strength in the Final Blow (uudelleenjulkaisu). Alkuperäiskitaristi Chuck Briggs erosi yhtyeestä ja hänet korvasi Youth Brigade -yhtyeen Jonny Wickersham (nyk. Social Distortion -kitaristi). Yhtyeen viides studioalbumi Back at the Laundromat julkaistiin vuonna 2001. Live-albumi Lost in America: Live 2001 julkaistiin 2003 juuri ennen Covert Action -albumia. Put Strength in the Final Blow uudelleenjulkaistiin samana vuonna Petersin omalla Disaster Records -levymerkillä. Yhtye julkaisi We Are the Problem -albuminsa vuonna 2006. Yhtyeen johtohahmo Peters on tehnyt soolotuotantoja yhtyeissä Duane Peters & the Hunns, Die Hunns ja Duane Peters Gunfight. ==Diskografia== ===Albumit=== * Put Strength in the Final Blow (vinyyli, 1994, Vinyl Dog records) * Garibaldi Guard! (1996, Alive Records) * Never Mind the Opened Minds (1997, Alive Records) * War Birth (1997, Hell-Cat Records) * The World (1999, Hell-Cat Records) * Put Strength in the Final Blow (CD, 1999) * Back at the Laundromat' (2001, Hell-Cat Records) * Covert Action (2003, Hell-Cat Records) * Put Strength in the Final Blow: The Disaster Edition (2003, Disaster Records) * We Are the Problem (April 2006, Sailor's Grave Records) * Road Case (2018, Slope Records) ==Aiheesta muualla== * Epitaph Records: U.S. Bombs * allmusic.com: U.S. Bombs Luokka:Yhdysvaltalaiset punkyhtyeet
Matti Hannus

Matti Hannus (18. joulukuuta 1947 Oulu) on suomalainen kirjailija ja toimittaja. Hän on Juoksija-lehden toimittaja. Hannus on palkittu Vuoden urheilukirja -palkinnolla vuosina 1976, 1996, 1999 ja 2006. Hannus on kirjoittanut urheilusta 30 kirjaa, muun muassa Pertti Sankilammesta kirjan Voitin elämän. Kirja on Suomen vammaisliikunnan ensimmäinen elämäkertateos. Urheilun ohella se kirjaa merkittävällä tavalla myös invalidityön ja Kempeleen kunnan historiaa. == Teoksia == *Montreal olympiakirja, Mark Shearmanin kanssa (1976) *Moskova olympiakirja, Mark Shearmanin kanssa (1980) *Yleisurheilu : tuhat tähteä (1983) *Flying Finns (1988) *Flying Finns: Story of the Great Tradition of Finnish Distance Running and Cross Country Skiing (1990) *Voitin elämän : Pertti Sankilammen kunnian latu (1994) *Urheilu 2000, Antti O. Arposen ja Antero Raevuoren kanssa (1996) *Kultaiset kentät : Suomen yleisurheilun vuosisata (1999) *Martti Jukola : suomalaisen urheilun suuri tulkki, Antti O. Arposen ja Juha Kanervan kanssa *Maailman paras maaottelu : Suomi-Ruotsi 75 vuotta (2000) *Kalevan Kisat, Kalevan Malja : vuosisata yleisurheilun Suomen mestaruuksia, Matti Laitisen ja Seppo Martiskaisen kanssa (2002) *Suomi voittoon – kansa liikkumaan : Suomen Urheiluliiton 100-v. historia, toim. (2006) *Olaveihin Suomi luotti : mestarimailerit Salonen, Vuorisalo, Salsola (2009) ==Lähteet== Luokka:Suomalaiset urheilutoimittajat Luokka:Suomalaiset tietokirjailijat Luokka:Vuonna 1947 syntyneet Luokka:Elävät henkilöt
Karl Edvard Elfström

Karl Edvard Elfström (14. marraskuuta 1821 Viipuri – 29. heinäkuuta 1883 Viipuri) oli suomalainen opettaja, valokuvaaja ja kääntäjä. Elfströmin vanhemmat olivat viipurilainen kelloseppä, raatimies Charles Christoffer Elfström ja Maria Elisabet Baltrusch. Hän kävi Viipurin piirikoulua ja Viipurin lukiota päästen ylioppilaaksi 1841. Elfström valmistui filosofian kandidaatiksi 1846 ja maisteriksi 1847. Hän toimi saksan kielen opettajana Kuopion lukiossa 1848–1853 ja Viipurin ala-alkeiskoulussa vt. opettajana 1854–1855 ja vakinaisena opettajana 1855–1858. Viipurin lukion saksanopettajana Elfström oli 1858–1861. Hän jäi sairauden takia virkavapaalle 1861 ja erosi virasta 1863. Elfström toimi myös Viipurin hovioikeuden saksan ja venäjän kielten kääntäjänä. Elfström käänsi latinan kielelle J. L. Runebergin runon Graven i Perho (1845). Saksan kielelle hän käänsi muita Runebergin runoja, J. A. von Essenin näytelmän Skärgårdsflickan sekä Aleksanteri Rahkosen turistioppaan Imatra (1874). Hän toimi vuodesta 1859 alkaen lyhyen aikaa ammattimaisena ateljeevalokuvaajana Viipurissa. Elfströmin sisar Caroline Becker (1826–1881) oli ensimmäinen suomalainen naispuolinen ammattikuvaaja. Caroline Becker toimi miehensä lyypekkiläis-viipurilaisen kauppias Hermann Beckerin kuoltua 1859 valokuvaajana vuoteen 1862 saakka ja piti leikkikaluihin, neuletöihin yms. erikoistunutta kauppaliikettä Viipurissa. Hän sai valokuvausopin veljeltään.Suomen valokuvataiteen museon Kuka kuvasi?-palvelu : Edvard Elfström ( s. 1821, k. 1883 )Suomen valokuvataiteen museon Kuka kuvasi?-palvelu : Caroline Becker ( s. 1826, k. 1881 ) Elfström oli naimisissa vuodesta 1873 Constance Elisabet Bernitzin kanssa. == Saksannoksia == * J. L. Runeberg : Kann nicht! : Familienbild in 2 Aufzügen ; ins Deutsche übertragen von Karl Eduard Elfström. N. A. Zilliacus, Wiburg 1863 * Aleksanteri Rahkonen : Der Wuoksi und dessen Wasserfall Imatra, der bedeutendste in Finland und in ganz Europa. Alm, Wiborg 1874 * Ludwig Heinrich von Nicolay : Das Landgut Monrepos in Finnland 1804. Elfström, Wiborg 1875 == Lähteet == * (Vanhentunut linkki) * Luettu 5.2.2010. == Viitteet == Luokka:Suomalaiset opettajat Luokka:Suomalaiset kielenkääntäjät Luokka:Suomalaiset valokuvaajat Luokka:Vuonna 1821 syntyneet Luokka:Vuonna 1883 kuolleet
Fredrik Rosengren

Fredrik "Fidde" Rosengren (s. 31. tammikuuta 1960) on entinen ruotsalainen tennispelaaja ja tennisvalmentaja. Hän valmensi 20 vuoden aikana monia tennisammattilaisia muun muassa Mario Ančićia, Jonas Björkmania ja Joachim Johanssonia, Jarkko Niemistä ja Magnus Normania. Marraskuussa 2008 Rosengren lopetti valmentajan uransa ja siirtyi tenniskommentaattoriksi Viasat Sportille. ==Lähteet== Luokka:Ruotsalaiset tennispelaajat Luokka:Ruotsalaiset tennisvalmentajat Luokka:Vuonna 1960 syntyneet Luokka:Elävät henkilöt
Suomen Pokkaritukku

Suomen Pokkaritukku Oy on taskukirjojen myyntiin, markkinointiin ja jakeluun erikoistunut yritys, joka on toiminut vuodesta 2001 lähtien. Yrityksen valikoimiin kuuluu suomen-, ruotsin- ja englanninkielisiä taskukirjoja, joita se julkaisee Loisto-tavaramerkin alla. Yrityksen omistaa Karto Oy. WSOY:n, Otavan, Tammen ja Gummeruksen yhteinen taskukirjojen myynti- ja markkinointiyhtiö Taskukirja Loisto Oy perustettiin syksyllä 2000. Ensimmäiset pokkarit ilmestyivät Kirjan ja ruusun päivänä 23. huhtikuuta 2001, minkä jälkeen nimikkeitä ilmestyi noin sata vuodessa. Marraskuussa 2009 Helsingin hovioikeus linjasi Loiston olevan kustantamo, jonka tulee maksaa kääntäjille erillinen palkkio julkaistuista teoksista. Loisto puolestaan katsoi olevansa markkinointiyhtiö, ei kustantamo. Tammikuussa 2010 Suomen Pokkaritukku Oy osti Loisto-tavaramerkin ja Taskukirja Loisto Oy:n toiminta loppui. Vuoden 2009 loppuun mennessä Loisto oli myynyt lähes 8 miljoonaa pokkaria. Suomen Kustannusyhdistys on myöntänyt useita Kultapokkari-ansiomainintoja yli 20 000 kappaletta myyneille Loisto-sarjan taskukirjoille. == Lähteet == == Aiheesta muualla == * Loiston kotisivut * Suomen Pokkaritukku Oy Yritys- ja yhteisötietojärjestelmässä Luokka:Suomalaiset kirjankustantamot
Hyvinkään käräjäoikeus

Hyvinkään käräjäoikeus oli yksi Suomen 27 käräjäoikeudesta ja se sijaitsi Hyvinkään Vieremän kaupunginosassa. Tuomiopiiriin kuuluivat Hyvinkää, Nurmijärvi, Riihimäki, Loppi sekä Hausjärvi. Osa Hyvinkään käräjäoikeuden tuomiopiiristä yhdistyi Kanta-Hämeen käräjäoikeuteen ja osa Itä-Uudenmaan käräjäoikeuteen 1.1.2019. Asukaspohjan perusteella käräjäoikeus oli Suomen 23. suurin käräjäoikeus. Ennen vuotta 2010 Hyvinkään käräjäoikeuden alueella toimi myös Riihimäen käräjäoikeus. Käräjäoikeus kuului Helsingin hovioikeuspiiriin. Vuosina 1998–2014 käräjäoikeuden päätöksistä valitettiin Kouvolan hovioikeuteen. ==Lähteet== Käräjäoikeus Luokka:Suomen entiset käräjäoikeudet
Ailurofobia

Ailurofobia on erityinen pelkotila, joka tarkoittaa kissojen pelkäämistä. Sana tulee kreikan kielen sanoista (aílouros), "kissa" ja (phóbos), "pelko". Luokka:Fobiat
Kommentaattori

Kommentaattori voi tarkoittaa seuraavia: * kommentaattori, filologiassa kommentaarien kirjoittaja ** Kommentaattori, skolastisessa filosofiassa Averroeksen nimitys * poliittinen kommentaattori * urheilukommentaattori
Cavalcade

Cavalcade (Cavalcade) on Frank Lloydin ohjaama yhdysvaltalainen draamaelokuva vuodelta 1933. Se perustuu Noel Cowardin menestysnäytelmään. Se kertoo brittiläisen yläluokkaisen perheen ja heidän palvelusväkensä elämästä – hyvin paljon samaan tapaan kuin 1970-luvulla tehty Kahden kerroksen väkeä.Erickson. Cavalcade voitti parhaan elokuvan Oscar-palkinnon ja oli ehdokkaana kahdessa muussa Oscar-kategoriassa. The New York Timesin kriitikot valitsivat Cavalcaden vuonna 2004 yhdeksi kaikkien aikojen tuhannesta parhaasta elokuvasta maailmassa. == Rooleissa == == Palkinnot == Voitetut Oscar- palkinnot: * elokuva – Fox ja Winfield Sheehan * ohjaus – Frank Lloyd * lavastus – William S. Darling Oscar-ehdokkuudet * naispääosa – Diana Wynyard == Lähteet == * === Viitteet === == Aiheesta muualla == * * * * Luokka:Vuoden 1933 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Parhaan elokuvan Oscar- palkinnon saaneet elokuvat Luokka:Parhaan ohjauksen Oscar-palkinnon saaneet elokuvat Luokka:Yhdysvaltalaiset näytelmiin perustuvat elokuvat Luokka:Frank Lloydin ohjaamat elokuvat
Kallio (televisiosarja)

Kallio on suomalainen 8. helmikuuta 2010 alkanut komedia- ja draamasarja, jota esittää Nelonen. Televisiosarja sijoittuu Helsingin kantakaupunginosaan Kallioon. Sarjan pääosissa ovat Irina Pulkka, Mari Perankoski ja Tommi Liski. Sarjan on ohjannut Rike Jokela ja sen ovat käsikirjoittaneet Juha Jokela, Mari Perankoski sekä Tommi Liski. Sarja kertoo pääasiassa Eevan ja Piitun elämästä, jotka ovat siskoksia. Ensimmäisessä jaksossa Eeva muuttaa sisarensa Piitun luokse asumaan. Piitu tapaa samalla hieman omituisen miehen Kimmon, joka herättää hänessä lämpimiä tunteita. == Jaksot == Jakso Nimi Ensiesitys 1\. Kaupunkihuuhkaja 8. helmikuuta 2010 2\. Tuoli 8. helmikuuta 2010 3\. Kari Heiskanen 15. helmikuuta 2010 4\. Nimby 22. helmikuuta 2010 5\. Stuntman 1. maaliskuuta 2010 6\. Työ 8. maaliskuuta 2010 7\. Musiikkivideo 15. maaliskuuta 2010 8\. Oman elämänsä sankari 15. maaliskuuta 2010 9\. Itsepuolustus 22. maaliskuuta 2010 10\. Jälki 29. maaliskuuta 2010 11\. Hyväntekeväisyys 5. huhtikuuta 2010 12\. Syntymäpäivä 12. huhtikuuta 2010 ==Lähteet== ==Aiheesta muualla== * Ohjelman virallinen internetsivu Luokka:2010-luvun suomalaiset draamasarjat
Khyber Afghan Airlines

Khyber Afghan Airlines on afganistanilainen vuonna 2001 perustettu rahtilentoyhtiö, jonka solmukohtana toimii Jalalabadin lentoasema Jalalabadissa. == Lähteet == Luokka:Afganistanilaiset lentoyhtiöt Luokka:Rahtilentoyhtiöt
Greenville (Alamedan piirikunta)

Greenville on aavekaupunki Alamedan piirikunnassa Kaliforniassa. Se sijaitsee 4,0 kilometrin päässä Altamontista. Greenville -nimi on kunnianosoitus kaupungin ensimmäisen kaupan perustajalle John Greenille. == Lähteet == Luokka:Alamedan piirikunnan maantiede Luokka:Kalifornian aavekaupungit
Kansalainen Jussila

Kansalainen Jussila on Saku Pollarin dokumenttielokuva vuodelta 2006. Dokumentissa seurataan yrittäjä Petteri Jussilan elämää syksystä 2002 asti aina hänen kuolemaansa kesään 2004 saakka. Jussila esiintyy dokumentissa julkisuuden henkilönä, kuntosaliharrastajana ja ternimaitoyrittäjänä.Dokumenttielokuva Kansalainen Jussila Dokumentissa näytetään miten Jussila hoiti verkostomarkkinointitoimintaa puhumalla eri myyntitilaisuuksissa. Hän puhui runsaasti rikastumisesta ja ajoi BMW X5 henkilöautolla, jonka rekisterinumerona oli GOD-1. Lisäksi dokumentissa esitettiin otteita Jussilan esiintymisestä kevään 2004 Päivärinta -ohjelmassa, jossa kyseenalaistettiin ternimaitotuotteet ja nostettiin esille Jussilan ulosottovelat. Dokumenttielokuvaan tallentuivat myös Jussilan viimeiset hetket, sillä tamperelainen kuvaaja Rauno Westerlund oli kuvaamassa Tampereen aluepelastuslaitoksen toimintaa sattumalta samaisena päivänä kun Jussila hukkui Näsijärveen. Myöhemmin Westerlund tarjosi kuvausmateriaaliaan dokumenttielokuvan tekijä Saku Pollarille. == Lähteet == == Aiheesta muualla == * * * Luokka:Vuoden 2006 dokumenttielokuvat Luokka:Suomalaiset dokumenttielokuvat
Karianne Bjellånes

Karianne Gåsland Bjellånes (s. 9. elokuuta 1986) on norjalainen maastohiihtäjä. Bjellånes kilpaili maailmancupissa ensimmäisen kerran Drammenin sprintissä maaliskuussa 2007. Paras maailmancupin sijoitus hänellä on viides sija Canmoren ja Drammenin perinteisen hiihtotavan sprinttikisoista kaudelta 2009–2010. Alle 23-vuotiaiden MM-kisoissa tammikuussa 2009 hän voitti kultaa perinteisen hiihtotavan sprintissä. Bjellånes edustaa Henning Skilag -seuraa. == Lähteet == * Luokka:Norjalaiset maastohiihtäjät Luokka:Vuonna 1986 syntyneet Luokka:Elävät henkilöt
Kabul Air

Kabul Air () on afganistanilais-venäläinen lentoyhtiö, joka on perustettu vuonna 2006. Yhtiö sai toimilupansa vuonna 2007 ja operoi tällä hetkellä Mil Mi-8 -helikoptereilla Afganistanin ja Venäjän välillä. Kabul Air suunnittelee aloittavansa matkustajakoneliikennöinnin vuoden 2010 aikana. == Aiheesta muualla == * Kabul Airin viralliset kotisivut === Lähteet === Luokka:Afganistanilaiset lentoyhtiöt Luokka:Venäläiset lentoyhtiöt Luokka:Kabul
Justin York

Justin Michael York (s. 26. marraskuuta 1982 Los Angeles, Kalifornia) on yhdysvaltalainen kitaristi. Hän on soittanut kiertuejäsenenä kristillistä pop- punkia soittavassa Relient K -yhtyeessä ja rockyhtye Paramoressa. Hän on Paramoren kitaristin, Taylor Yorkin, veli. == Elämä == Ollessaan 5-vuotias York muutti perheineen Nashvilleen, Tennesseehen missä hän varttui musiikillisesti lahjakkaassa kristillisessä perheessä. Hänen isänsä Peter York, taitava kitaristi, opetti Justinille kitaran soittoa. == Ura == Vuonna 2001, ollessaan 19-vuotias, York liittyi kristillistä rockia soittavaan yhtyeeseen Tait, mutta jätti yhtyeen vuonna 2006. Alkuvuodesta 2007 hän tuotti levyn Over Ashes -nimiselle yhtyeelle. Hän on soittanut kitaraa myös Paul Alanille, Sammy Wardille, Steven Curtis Chapmanille, Joy Williamsille ja Rebecca St. Jamesille. Yorkilla on myös sivuprojekti nimeltään Cecil Adora, johon kuuluvat myös Ryan Clark ja Van Beasley. Kesäkuusta 2008 lähtien projekti on kuitenkin ollut tauolla. Relient K ja Jury & The Saints toimivat Paramoren lämmittelijöinä yhtyeen Australia/Uusi-Seelanti-kiertueellaan syksyllä 2010, jolloin York soitti kitaraa kiertuejäsenenä Relient K:ssa. Vuodesta 2011 lähtien York on soittanut kiertuejäsenenä Paramoren kiertueilla yhtyeen jättäneen kitaristin, Josh Farron, tilalla. Yorkin soittoa kuultiin myös suomalaisen Sannin vuonna 2019 julkaistulla kappaleella ”Rokkenroll- elämää”. == Lähteet == Luokka:Yhdysvaltalaiset kitaristit Luokka:Vuonna 1982 syntyneet Luokka:Elävät henkilöt
Wimbledonin tennisturnaus 1999

Wimbledonin tennisturnaus 1999 alkoi 21. kesäkuuta ja päättyi 4. heinäkuuta 1999. Kilpailu oli järjestyksessä 113:s. Pete Sampras voitti miesten kaksinpelin ja samalla 12. Grand Slam -voittonsa. Naisten kaksinpelin voitti Lindsay Davenport, joka saavutti toisen Grand Slam -voittonsa. Miesten nelinpelin voittivat Mahesh Bhupathi ja Leander Paes ja naisten nelinpelin Lindsay Davenport ja Corina Morariu. Sekanelinpelin voittivat Lisa Raymond ja Leander Paes. == Sijoitetut pelaajat == === Miesten kaksinpeli === # Pete Sampras (mestari) # Patrick Rafter (välierät) # Jevgeni Kafelnikov (3. kierros) # Andre Agassi (loppuottelu) # Richard Krajicek (3. kierros) # Tim Henman (välierät) # Mark Philippoussis (puolivälierät) # Todd Martin (puolivälierät) # Greg Rusedski (4. kierros) # Goran Ivanišević (4. kierros) # Gustavo Kuerten (puolivälierät) # Carlos Moyà (2. kierros) # Karol Kučera (4. kierros) # Tommy Haas (3. kierros) # Nicolas Kiefer (2. kierros) # Félix Mantilla (2. kierros) ===Naisten kaksinpeli=== # Martina Hingis (1. kierros) # Steffi Graf (loppuottelu) # Lindsay Davenport (mestari) # Monica Seles (3. kierros) # Jana Novotná (puolivälierät) # Venus Williams (puolivälierät) # Arantxa Sánchez Vicario (2. kierros) # Nathalie Tauziat (puolivälierät) # Mary Pierce (4. kierros) # - # Julie Halard-Decugis (3. kierros) # Amanda Coetzer (3. kierros) # Sandrine Testud (3. kierros) # Barbara Schett (4. kierros) # Dominique Van Roost (4. kierros) # Nataša Zvereva (2. kierros) # Anna Kurnikova (4. kierros) == Loppuottelut == === Miesten kaksinpeli === Pete Sampras – Andre Agassi 6–3, 6–4, 7–5 === Naisten kaksinpeli === Lindsay Davenport – Steffi Graf 6–4, 7–5 === Miesten nelinpeli === Mahesh Bhupathi / Leander Paes – Paul Haarhuis / Jared Palmer 6–7, 6–3, 6–4, 7–6 === Naisten nelinpeli === Lindsay Davenport / Corina Morariu – Mariaan de Swardt / Olena Tatarkova 6–4, 6–4 === Sekanelinpeli === Lisa Raymond / Leander Paes – Anna Kurnikova / Jonas Björkman 6–4, 3–6, 6–3 == Lähteet == * Miesten ja sekanelinpelin tulokset ITF:n sivuilla * Naisten tulokset ITF:n sivuilla Luokka:Wimbledonin tennisturnaukset vuosittain Luokka:Vuoden 1999 tennis
Ernst von Delius

Ernst von Delius (29. maaliskuuta 1912 Plessa, Saksa – 26. heinäkuuta 1937) oli saksalainen kilpa-autoilija, joka ajoi 1930-luvulla Grand Prix -kilpailuja muun muassa Auto Unionilla. Von Delius kuoli 25-vuotiaana Nürburgringillä ajetussa Saksan Grand Prix'ssa vuonna 1937 kolaroituaan Richard Seamanin kanssa. == Lähteet == * Luokka:Saksalaiset autourheilijat Luokka:Moottoriurheilussa surmansa saaneet kuljettajat Luokka:Grand Prix -kuljettajat Luokka:Vuonna 1912 syntyneet Luokka:Vuonna 1937 kuolleet
Piedmont (Kalifornia)

Piedmont on pieni ja varakas kaupunki Alamedan piirikunnassa Kaliforniassa Yhdysvalloissa. Se kuuluu San Franciscon metropolialueeseen ja on kokonaan Oaklandin kaupungin ympäröimä. Piedmontin asukasluku oli vuoden 2019 arvion mukaan 11 135\. Vuoden 2010 väestönlaskennan mukaan asukasluku oli 10 667, ja kaupungin pinta-ala on noin 4,4 neliökilometriä. Kaupungin asukkaat ovat pääosin valkoisia (71,7 %) ja aasialaisia (16,9 %). Piedmontin kotitalouksien mediaanitulot olivat vuosina 2014–2018 noin 210 900 dollaria, kun koko osavaltion tasolla sama luku oli noin 71 200 dollaria. Kaupungin asukkaista 2,7 prosenttia asui köyhyysrajan alapuolella, kun vastaava luku koko osavaltion tasolla oli 12,8 prosenttia. Piedmont listattiin vuonna 2007 CNN Money Magazinen 25:n parhaiten tienaavan kaupungin joukkoon. Forbes nimesi kaupungin samana vuonna Yhdysvaltojen parhaaksi asuinpaikaksi. == Lähteet == == Aiheesta muualla == Luokka:Alamedan piirikunnan maantiede Luokka:Kalifornian kaupungit
Osmo Karjalainen

Osmo Karjalainen (2. helmikuuta 1940 Ii – 5. huhtikuuta 2013 Kuusamo) oli suomalainen hiihtäjä. Karjalainen sijoittui Sapporon 1972 talviolympialaisissa 4 × 10 kilometrin viestissä viidenneksi ja 15 kilometrin henkilökohtaisella matkalla kymmenenneksi sekä keskeytti 30 kilometrillä. Ylä-Tatran MM- kilpailuissa 1970 hän sijoittui viestissä seitsemänneksi ja 15 kilometrillä 14:nneksi. Falunin MM-kilpailuissa 1974 hän oli viestissä neljäs ja 15 kilometrillä 13:s. ”Osku” Karjalainen edusti seuratasolla Kuusamon Erä- Veikkoja, jonka joukkueessa hän voitti 4 × 10 kilometrin viestissä Suomen- mestaruuden vuosina 1967–1973 ja 1975–1976. Henkilökohtaisen Suomen- mestaruuden hän voitti 15 kilometrillä vuosina 1969 ja 1971 sekä 30 kilometrillä vuosina 1971 ja 1972. Muita mainittavia voittoja hän saavutti Harrachovin 15 kilometrillä vuonna 1964, Puijon 15 kilometrillä vuosina 1966 ja 1970, Salpausselän ja Rukan 15 kilometrillä vuonna 1970, Holmenkollenin 15 kilometrillä vuonna 1971 sekä Ounasvaaran 15 kilometrillä vuonna 1972. Osmo Karjalaisen veli Unto Karjalainen kuului Kuusamon Erä-Veikkojen SM-kultaa voittaneeseen viestijoukkueeseen vuosina 1967 ja 1968. ==Lähteet== * ===Viitteet=== Luokka:Suomalaiset maastohiihtäjät Luokka:Vuonna 1940 syntyneet Luokka:Vuonna 2013 kuolleet
Manne Liimatainen

Manne Matti Liimatainen (s. 31. maaliskuuta 1943 Kannonkoski) on entinen suomalainen hiihtäjä. Liimatainen sijoittui Sapporon 1972 talviolympialaisissa 15 kilometrin hiihdossa 35:nneksi. Hän edusti seuratasolla aluksi Kannonkosken Kihoa ja sittemmin Kuusamon Erä-Veikkoja, jonka joukkueessa hän voitti 4 × 10 kilometrin viestissä Suomen-mestaruuden vuosina 1970–1973 ja 1975. Henkilökohtaisen SM-hopean hän saavutti 50 kilometrillä vuonna 1971. Hän voitti Puijon 30 kilometrin kilpailun vuonna 1967 ja sijoittui kolmanneksi Salpausselän 50 kilometrillä vuonna 1972. Ammatiltaan Manne Liimatainen oli rajavartija. ==Lähteet== * Luokka:Suomalaiset maastohiihtäjät Luokka:Vuonna 1943 syntyneet Luokka:Elävät henkilöt
Raimo Lehtinen (hiihtäjä)

Raimo Kalevi Lehtinen (s. 27. helmikuuta 1946 Kauhava) on 1970-luvulla menestynyt suomalainen hiihtäjä. Lehtinen edusti Suomea Sapporon 1972 talviolympialaisissa, joissa hän keskeytti 30 kilometrin hiihdossa. Ylä-Tatran MM-kilpailuissa 1970 hän sijoittui viestissä seitsemänneksi ja 30 kilometrillä sijalle 14. Falunin MM-kilpailuissa 1974 hän oli viestissä neljäs, 30 kilometrillä seitsemäs ja 50 kilometrillä 24:s. "Rami" Lehtinen edusti seuratasolla Leppävirran Viriä, Pateniemen Urheilijoita ja Oulujoen Kiekkoa. Hän voitti Suomen-mestaruuden 30 kilometrillä vuonna 1969 sekä saavutti SM- hopeaa 30 kilometrillä vuonna 1972 ja 15 kilometrillä vuonna 1973 sekä SM- pronssia 30 kilometrillä vuonna 1973 ja 15 kilometrillä vuonna 1974. Hän voitti kansainvälisen sotilasurheiluliiton (CISM) mestaruuden partiohiihdossa vuosina 1970 ja 1971 sekä viestissä vuonna 1971. Raimo Lehtisen puoliso Riitta Lehtinen (o.s. Nyyssönen) voitti viestihiihdossa kaksi Suomen-mestaruutta. ==Lähteet== * Luokka:Suomalaiset maastohiihtäjät Luokka:Vuonna 1946 syntyneet Luokka:Elävät henkilöt
International Island Games Association

International Island Games Association eli IGA on järjestö, jonka päätehtävä on hallinnoida Island Games -nimistä tapahtumaa, johon osallistuu useita saaria sekä Euroopasta että muilta hallintoalueilta. IGA toimii yhteistyössä jäseniensä kanssa sekä sponsoroi kisoja. IGA tutkii, mitkä saaret täyttävät sen vaatimukset. Edelleenkään vuoden 2005 jälkeen, jolloin Menorca liittyi, ei ole uusia jäseniä tullut. == Jäsenet == Nykyiset IGAn jäsenet ovat: * * * (Ynys Môn) * * * * * * * * * * * * * * * * * * * * * * *
Island Games

Island Games on International Island Games Associationin joka toinen vuosi järjestämä kesäurheilutapahtuma, joka ottaa mallia olympialaisista. == Historia == Island Games järjestettiin ensi kerran vuonna 1985 Mansaarella, osana saaren kansainvälistä urheiluvuotta. Ensimmäisissä kisoissa mukana oli 15 maata sekä 600 urheilijaa ja toimitsijaa. Kisat on siitä lähtien järjestetty kahden vuoden välein. == Kisat == Vuosi Kisat Isäntä Maa 1985 I 1987 II 1989 III 1991 IV 1993 V 1995 VI 1997 VII 1999 VIII 2001 IX 2003 X 2005 XI 2007 XII 2009 XIII 2011 XIV 2013 XV 2015 XVI 2017 XVII 2019 XVIII 2021 XIX == Lajit == Kisojen pitävät valitsevat lajeikseen 12–14 seuraavista lajeista: * Ammunta * Golf * Jalkapallo * Jousiammunta * Judo * Koripallo * Lentopallo * Nurmikeilailu * Purjehdus * Pyöräily * Pöytätennis * Squash * Sulkapallo * Uinti * Tennis * Triathlon * Voimistelu * Yleisurheilu == Mitalitaulukko == Island Gamesin mitalitaulukko Sija Saari Yht. 1 418 408 387 1203 2 343 333 353 1029 3 335 349 363 1047 4 208 173 170 551 5 162 155 183 500 6 153 160 134 447 7 150 138 182 470 8 65 44 49 158 9 60 72 71 203 10 56 54 64 174 11 50 45 41 136 12 50 43 43 136 13 44 48 74 166 14 37 52 81 170 15 28 25 33 86 16 19 31 37 87 17 (Ynys Môn) 19 30 38 87 18 15 19 26 58 19 6 6 9 21 20 6 2 2 10 21 3 5 13 21 22 2 8 6 16 23 1 5 11 17 24 1 2 0 3 25 1 1 2 4 26 0 2 3 5 27 0 0 2 2 *
Pahaputket

Pahaputket (Oenanthe) on suku sarjakukkaiskasvien heimossa. Siihen kuuluu 40 lajia, joita esiintyy Euroopasta Australiaan. Pahaputket ovat useimmiten myrkyllisiä, sillä ne sisältävät polyasetyleenihiilivetyjä. Pahaputkien tieteellinen nimi Oenanthe on homonyymi kivitaskujen lintusuvun kanssa. Pahaputket ovat märillä paikoilla tavattavia melko kookkaita ruohoja. Juuriin on usein kehittynyt mukuloita. Lehdet ovat hienoliuskaiset ja moneen kertaan parilehdykkäiset. Kukintona on pienikukkainen kerrannaissarja. == Pahaputkilajeja == Lajit Pohjoismaissa: * Liejupahaputki eli pahaputki (Oenanthe aquatica) * Pulleapahaputki (Oenanthe fistulosa) * Jokipahaputki (Oenanthe fluviatilis) * Kaitapahaputki (Oenanthe lachenalii) Suomessa kasvaa harvinaisena luonnonvaraisena yksi pahaputkilaji: liejupahaputki. Etelä- Skandinaviassa, Etelä-Ruotsissa ja Tanskassa kasvaa myös kolme muuta lajia: pulleapahaputki, jokipahaputki ja kaitapahaputki. Lajeja muualla: * Oenanthe crocata – viuhkapahaputki * Oenanthe pimpinelloides – vuoripahaputki * Oenanthe pteridifolia (tai Oenanthe divaricata) – madeiranpahaputki == Lähteet == * === Viitteet === == Aiheesta muualla == * Suomen Lajitietokeskus: Pahaputket (Oenanthe) * Finto: Kassu – Kasvien suomenkieliset nimet: Pahaputket (Oenanthe) * ITIS: Oenanthe * United States Department of Agriculture (USDA): Oenanthe * Flora of China: Oenanthe *
Teuvo Hatunen

Teuvo Juhani Hatunen (20. elokuuta 1944 Haapavesi – 15. joulukuuta 2010 Ylitornio)Pohjolan Sanomat 19.12.2010 oli suomalainen hiihtäjä. Hatunen sijoittui Sapporon 1972 talviolympialaisissa 30 kilometrillä 22:nneksi ja 50 kilometrillä 32:nneksi. Ylä-Tatran MM-kilpailuissa 1970 hän sijoittui viestissä seitsemänneksi ja 50 kilometrillä 12:nneksi. "Teukka" Hatunen edusti seuratasolla Haapaveden Urheilijoita ja Ounasvaaran Hiihtoseuraa. Hän voitti Suomen-mestaruuden 50 kilometrillä vuonna 1969. Hän saavutti SM-hopeaa 30 ja 50 kilometrillä vuonna 1970 sekä SM-pronssia 50 kilometrillä vuonna 1971 ja 30 kilometrillä vuonna 1972. Hän voitti Salpausselän kisojen 50 kilometrin kilpailun vuonna 1970. Puijon hiihdoissa hän sijoittui toiseksi 15 ja 30 kilometrillä vuonna 1971, ja Ounasvaaran kisoissa hän oli 15 kilometrillä kolmas vuonna 1967. Hän voitti sotilaiden maailmanmestaruuden partiohiihdossa vuosina 1968 ja 1971, 4 × 10 kilometrin viestihiihdossa vuonna 1968 sekä ampumahiihtoviestissä vuonna 1971. == Lähteet == * === Viitteet === Luokka:Suomalaiset maastohiihtäjät Luokka:Vuonna 1944 syntyneet Luokka:Vuonna 2010 kuolleet
Kalastajatorpanajo

Kalastajatorpanajo (ruotsiksi Fiskartorpsloppet) oli Helsingissä ajettu autokilpailu. Siellä ajettiin 31. lokakuuta 1937 Grand Prix -kilpailu. Kilpailu ei kuulunut Grand Prix -kauden 1937 EM-kalenteriin, joten kilpailusta ei jaettu pisteitä. Kalastajatorpanajossa ajoi vain suomalaisia ja ruotsalaisia kuljettajia. Voiton vei suomalainen Karl Ebb, joka ajoi Mercedes- Benz SSK -autoa. ==Katso myös== *Kalastajatorppa == Lähteet == Luokka:Grand Prix -autoilu Luokka:Autourheilukilpailut Luokka:Vuoden 1937 urheilu Luokka:Suomen moottoriurheilukilpailut Luokka:Suomen moottoriradat Luokka:Helsingin urheilutapahtumat Luokka:Helsingin historia
Marcelino Iglesias Ricou

Marcelino Iglesias Ricou (s. 16. huhtikuuta 1951 Bonansa, Espanja) on espanjalainen poliitikko. Hän on toiminut Aragonian aluehallituksen puheenjohtajana vuodesta 1999 lähtien vuoteen 2011 asti, ja edustaa sosialistista työväenpuoluetta. Aikaisemmin Iglesias on ollut Bonansan pormestari vuosina 1985–1997. Luokka:Espanjan sosialistisen työväenpuolueen poliitikot Luokka:Vuonna 1951 syntyneet Luokka:Elävät henkilöt
Island Games 2007

Island Games 2007 oli 12. kerta, kun Island Games -kilpailu järjestettiin. Kisat olivat ensimmäistä kertaa Ródoksella, Kreikassa. Osallistuvia joukkueita oli 25, ja urheilijoita noin 3 000\. Urheilumuotoja oli ohjelmassa 14. Kisat pidettiin 30. kesäkuuta – 6. heinäkuuta 2007. Kisojen menestynein oli Jersey, ja kisaisäntä Ródos oli toinen. Sijalle kolme pääsi Färsaaret. == Mitalitaulukko == Sijoitus Maa Kulta Hopea Pronssi Yhteensä 1 Jersey 30 35 28 93 2 Ródos 26 16 17 59 3 Färsaaret 24 19 12 55 4 Guernsey 23 23 29 75 5 Gotlanti 23 21 10 54 6 Mansaari 11 16 29 56 7 Menorca 11 10 10 31 8 Caymansaaret 11 7 5 23 9 Bermuda 8 13 19 40 10 Ahvenanmaa 7 8 10 25 11 Saarenmaa 7 6 8 21 12 Wightsaari 6 2 5 13 13 Prinssi Edwardin saari 4 5 7 16 14 Gibraltar 4 3 7 14 15 Ynys Môn/Anglesey 3 1 1 5 16 Shetlandinsaaret 2 11 2 15 17 Grönlanti 1 2 0 3 18 Ulko-Hebridit 1 1 4 6 19 Hitra 1 0 0 1 20 Sark 0 1 2 3 21 Orkneysaaret 0 0 4 4 22 Alderney 0 0 0 0 22 Falklandinsaaret 0 0 0 0 22 Frøya 0 0 0 0 22 Saint Helena 0 0 0 0 == Lajit == * Ammunta * Golf * Jalkapallo * Jousiammunta * Judo * Koripallo * Lentopallo * Purjehdus * Pyöräily * Pöytätennis * Uinti * Tennis * Triathlon * Yleisurheilu == Lähteet == Luokka:Island Games Luokka:Kreikan urheilu Luokka:Ródos Luokka:Vuoden 2007 urheilu
Papin perhe

Papin perhe on Minna Canthin vuonna 1891 kirjoittama näytelmä, jossa kuvataan suomalaisen perheen elämää 1800-luvulla. Perheen isä on paikkakunnalla arvostettu pappi, ja muutoinkin perheen asiat ovat kunnossa. Ongelmia syntyy, kun perheen lapset eivät haluakaan elää samoin kuin vanhempansa. Poika Jussi on kiinnostunut uudesta poliittisesta radikalismista ja tytär Maiju kannattaa naisten itsenäistymispyrkimyksiä. Tällaiset ajatukset ovat ristiriidassa vanhoillisen pastorin näkemysten kanssa. Papin perhe on yksi suomalaisen näytelmäkirjallisuuden klassikoista. Teatterin esitystietokannan mukaan sitä on esitetty 58 eri otteeseen Suomen ammattiteattereissa. Suomen Kansallisteatterissa sitä on esitetty vuosina 1919, 1924, 1942, 1963 ja 2005.http://212.213.117.18/default_frameset.asp?CodeLanguage=fi Turun kaupunginteatterin versiosta vuonna 1962 on tehty myös televisiotaltiointi.http://www.imdb.com/title/tt1468102/ ==Lähteet== ==Aiheesta muualla== * Kirjasampo.fi: Papin perhe Luokka:Minna Canthin näytelmät Luokka:Vuoden 1891 kirjat
Thomas Enqvist

Thomas Enqvist (s. 13. maaliskuuta 1974 Tukholma) on entinen ruotsalainen tennispelaaja. Parhaimmillaan hän sijoittui ATP-maailmanlistalla neljänneksi marraskuussa 1999. Australian avoimissa 1999 Enqvist pääsi loppuotteluun voitettuaan välierissä Nicolás Lapentin. Loppuottelussa hän hävisi Jevgeni Kafelnikoville. Uransa aikana hän voitti 19 ATP-turnausta kaksinpelissä mukaan lukien kolme Masters-turnausta: Pariisi (1996), Stuttgart (1999) ja Cincinnati (2000). Davis Cupissa Enqvist edusti Ruotsia 15 maaottelussa vuosina 1995–2004. Hän pelasi vuoden 1996 Davis Cupin loppuottelussa ja voitti molemmat kaksinpelinsä. Ruotsi kuitenkin hävisi loppuottelun Ranskalle hävittyään kolme muuta ottelua. ==Lähteet== * ===Viitteet=== Luokka:Ruotsalaiset tennispelaajat Luokka:Vuonna 1974 syntyneet Luokka:Elävät henkilöt
Autentikaattori

thumb|250px|VeriSign merkkinen digipassi. Autentikaattori eli varmennelaite (joskus myös tunnuslukulaite, digipassi tai avain-tokeni) on pieni laite, jonka avulla tietokonesovelluksen käyttäjä voi todistaa henkillöllisyytensä. Se mahdollistaa salasanan ja käyttäjätunnuksen yhdistelmää varmemman turvallisuuden. Laitteessa on yleensä sarja numeroita, jotka vaihtuvat tietyn ajan välein, ja käyttäjä syöttää numerosarjan sisäänkirjautumisen yhteydessä. Erillisen autentikaattorilaitteen lisäksi markkinoilla on useita erilaisia mobiilisovelluksia, jotka toimivat samalla tavalla: näyttävät säännöllisesti vaihtuvia numerosarjoja. Nykyisin mobiililsovellukset ovat selvästi suositumpia kuin erilliset laitteet. == Lähteet == Luokka:Todennus
Bermersheim vor der Höhe

Bermersheim vor der Höhe on paikkakunta Saksassa Rheinland-Pfalzin osavaltiossa Alzey-Wormsin piirikunnassa. Sen väkiluku on 401 (2010)Rheinland- Pfalz Statistische Berichte . Se sijaitsee Saksan tärkeimmällä viininviljelyalueella Rheinhessenissä. Ensimmäinen kirjallinen maininta Bermersheim vor der Höhestä on vuodelta 768 Lorschin luostarin kiinteistökaupan yhteydessä. Bermersheim vor der Höhessä on Hildegard Bingeniläisen kastekirkko. == Pormestarit== * Volker Herberg (–2004) * Werner Wagner (2004–) == Lähteet == == Aiheesta muualla == Luokka:Rheinland-Pfalzin kunnat
Kabulin kansainvälinen lentoasema

Kabulin kansainvälinen lentoasema (paštuksi د حامد کرزي نړيوال هوايي ډګر‎, dariksi میدان هوائی بین المللی حامدکرزی) on 16 kilometrin päässä Kabulin kaupungin keskustasta sijaitseva kansainvälinen lentoasema, joka toimii muun muassa maan kansallisen lentoyhtiön, Ariana Afghan Airlinesin solmukohtana. Lentoasemalla on yksi 3 500 metriä pitkä ja 50 metriä leveä asfalttipäällysteinen kiitotie. Lentoasema tunnettiin aikaisemmin nimillä Khwaja Rawašin kansainvälinen lentoasema ja Hamid Karzain kansainvälinen lentoasema. Nykyisen nimensä kenttä sai Talibanin otettua vallan Afganistanissa elokuussa 2021. ==Historia== Kabulin lentoaseman rakennustyöt valmistuivat vuonna 1960. Rakennuttamisen rahoitti Neuvostoliitto. Neuvostoliiton hyökätessä Afganistaniin vuonna 1979 neuvostojoukot valtasivat lentokentän hieman ennen joukkojen rajanylitystä Afganistaniin. Lentoaseman nykyinen uudempi terminaali rakennettiin vuosina 2005–2009 Japanin taloudellisella tuella. Asemaa oli vuonna 2012 tarkoitus laajentaa edelleen Japanin tuella. Taliban valtasi Kabulin elokuussa 2021. Lentokenttä täyttyi kaupungista pakenevista. Yhdysvaltain joukot ottivat hallintaansa kaupungin lentoaseman, jolta eri maat järjestivät evakuointilentoja. Viimeiset yhdysvaltalaisjoukot lähtivät Afganistanista Kabulin lentoasemalta 31. elokuuta 2021. Talibanin taistelijat ottivat lentoaseman haltuunsa yhdysvaltalaisten lähdettyä. == Lentoyhtiöt ja kohteet == === Kotimaan liikenne === * Ariana Afghan Airlines - Herat, Kandahar, Mazar-i-Sharif * Kam Air - Mašhad, Mazar-i-Sharif, Tarin Kowt * Pamir Airways - Faizabad, Herat === Kansainvälinen liikenne === * Ariana Afghan Airlines - Ankara, Delhi, Dubai, Frankfurt, Istanbul (Atatürk), Jedda, Moskova (Šeremetjevo), Teheran (Imaami Khomeini), Ürümqi * Indian Airlines - Delhi * Kam Air - Almaty, Delhi, Dubai, Dušanbe, Islamabad, Mašhad, Peshawar, Ürümqi * Pakistan International Airlines - Islamabad, Peshawar * Pamir Airways - Delhi, Dubai * Safi Airways - Dubai, Doha (4. maaliskuuta alkaen) Frankfurt, Kuwait === Rahtiliikenne === * DHL International Aviation ME - Bahrain, Sialkot * Emirates SkyCargo - Dubai == Lähteet == == Aiheesta muualla == *Afganistanin siviili-ilmailujärjestön tietosivu lentoasemasta Luokka:Afganistanin lentoasemat
Clermont-Ferrandin lyhytelokuvajuhlat

Clermont-Ferrandin lyhytelokuvajuhlat on Keski-Ranskassa Clermont-Ferrandin kaupungissa vuosittain järjestettävä tapahtuma. Elokuvajuhlat alkoivat vuonna 1979, kun Clermont-Ferrandin yliopiston elokuvaseura järjesti lyhytelokuvaviikon. Tapahtuman herättämän suosion kannustamana seura järjesti lyhytelokuvaviikot myös kahtena seuraavana vuonna. Nykyisin Clermont-Ferrandin lyhytelokuvajuhlat on Ranskan toiseksi suurin elokuva-alan tapahtuma Cannesin elokuvajuhlien jälkeen. Vuonna 2010 festivaalilla vieraili 139 000 ihmistä.http://www.newsauvergne.com/Festival-du-court-metrage--record-de- frequentation-battu-a372-d0.html == Kansallinen kilpailu == Vuonna 1982 festivaaliin tuli kilpailusarja, jossa palkintoja jaettiin ainoastaan ranskalaisille lyhytelokuville. Kansainvälistä tuotantoa esiteltiin erikoisnäytöksissä, jotka rakentuivat erityisten teemojen, lajityyppien, maiden tai alueiden mukaan. == Lyhytelokuvamarket == Vuonna 1986 järjestettiin ensimmäinen lyhytelokuvamarket. Tarkoituksena oli nostaa lyhytelokuvan asemaa kaupallisesti mielenkiintoisena tuotteena. Marketista on muodostunut kohtauspaikka, jossa vierailevat eri maiden televisioyhtiöiden sisäänostajat, kansainväliset levittäjät ja kansallisten elokuvasäätiöiden ja instituuttien levitystoiminnasta vastaavat ihmiset. Marketin yhteydessä on mahdollista katsoa videoruuduilta kaikki festivaalille lähetetyt elokuvat, vaikka niitä ei olisikaan valittu kilpailusarjoihin. == Kansainvälinen kilpailu == Kansainvälinen kilpailu järjestettiin ensimmäisen kerran vuonna 1988. == Lab- kilpailu == Digitekniikan kehitys teki tarpeelliseksi avata festivaali myös videolle tuotetuille elokuville. Ensimmäinen Digital-kilpailusarja järjestettiin vuonna 2002 ja vuodesta 2004 kilpailusarjan nimi on ollut Lab. Nykyisin kaikissa kilpailusarjoissa on mahdollista nähdä sekä ammattimaisesti videolle, että filmille kuvattuja elokuvia. Kansainvälisen kilpailun keskittyessä perinteiseen elokuvakerrontaan, Lab-sarjassa voi nähdä kokeellisempaa elokuvaa.http://www.filmauvergne.com/index.php?m=183 == Clermont-Ferrandissa palkitut suomalaiset lyhytelokuvat == *2010: Hamy Ramezan: Viikko ennen vappua (Jury Mention Ada Solomon) *2006: Kimmo Taavila: Mittari (Jury Mention) *2003: Tuukka Hari: Telakka (Cinematography Award) *1994: Perttu Leppä: Karavaani (Jury Mention) *1990: Kari Paljakka: Dildo (Special Jury Prize) http://www.filmauvergne.com/index.php?m=157 == Esityspaikat == *Salle Jean Cocteau (1420 paikkaa) *Salle Boris Vian (324 paikkaa) *Salle Georges Conchon (160 paikkaa) *Amphi Gergovia (690 paikkaa) *Amphi Michel-de-L'Hospital (380 paikkaa) *Auditorium Genova (370 paikkaa) *Salle des Frères Lumière (205 paikkaa) *Ciné Jaude (384 paikkaa) *Ciné Capitole (240 paikkaa) *Cinéma Les Ambiances (90 paikkaa) *Comedia (186 paikkaa) *Petit Vélo (320 paikkaa) *Ecole Supérieure d'Art (132 paikkaa) *Cinéma Rio (176 paikkaa) *Auditorium CRDP (270 paikkaa) Festival du court- métrage Clermont-Ferrand 2010, le catalogue, sivu 8 == Lähteet == Luokka:Elokuvajuhlat Luokka:Ranskan elokuva Luokka:Ranskan tapahtumat Luokka:Clermont-Ferrand